Anexa 4.3 la documentația de atribuire


CONTRACT-CADRU DE CONCESIONARE NR. ______________________

	În temeiul prevederilor OUG nr. 57/2019 privind Codul administrativ, cu modificările și completările ulterioare, ale art. 866, art.871- art.873 din Legea nr.287/2009 privind Codul civil, republicată, cu modificările și completările ulterioare, și ale HCL nr. ......privind concesiunea prin licitație publică a terenului în suprafață de 1455 mp, proprietatea publică a municipiului Satu Mare, și a Procesului verbal de adjudecare nr. ___________

I.PĂRŢILE CONTRACTANTE:

1. MUNICIPIUL SATU MARE, cu sediul în Satu Mare, P-ţa 25 Octombrie nr. 1, Intrarea M, având cod fiscal nr. 4038806, cont bancar RO02TREZ54621390207XXXXX, deschis la Trezoreria Satu Mare, reprezentat prin primar, Kereskényi Gábor în calitate de concedent,  
            şi

În  cazul  persoanelor  juridice:

2.  a) SC  ___________________, cu sediul în Satu Mare, __________________, înregistrată în Registrul Comerțului cu nr. ________________, CUI : _____________, reprezentată prin _______________, în calitate de concesionar,

În cazul persoanelor fizice:

      b)…………………………. fiica /fiul lui …….. şi ………… născut(ă) la data de …………….. în ………….. jud. …………….., cod numeric personal ………………., domiciliat(ă) în Satu Mare str. …………….. nr. …. jud. Satu Mare, posesor a C.I./BI seria ……nr……………/…….. emisă de Mun. Satu Mare, cetățean român, care declară că este căsătorit(ă) cu ................................, cod numeric personal ........................,  în calitate de concesionar,

	au convenit încheierea prezentului contract de concesiune, în următoarele condiții:

	II.OBIECTUL CONTRACTULUI
	2. 1. Obiectul prezentului contract este concesionarea terenului în suprafață de 1455 mp, situat în municipiul Satu Mare, str. ................................., nr. ...., înscris în Cartea Funciară nr. ............. având numărul cadastral ............................., aparținând proprietății publice a concedentului.
2. 2. Terenul va fi utilizat de către Concesionar exclusiv pentru destinația stabilită în Caietul de Sarcini. 
	III. DURATA CONTRACTULUI
3. 1. Durata concesiunii este de 25 (douăzeci și cinci) ani, începând cu data semnării prezentului contract.
3. 2. Contractul poate fi prelungit prin acordul scris al părților, cu condiția ca durata însumată să nu depășească 49 ani, respectarea clauzelor contractuale și a depunerii unei cereri cu cel puțin 6 luni înainte de expirarea contractului.
	
IV. REDEVENȚA, MODALITATEA DE PLATĂ ȘI GARANȚIA
	4. 1. Redevența anuală fermă, stabilită în urma licitației publice din data de ...................., este în sumă de ............. lei/an (sau euro/an).
	4. 2. Plata se va achita trimestrial, până la data de 15 a ultimei luni din trimestru, pentru trimestrul în curs, în contul Concedentului deschis la Trezorerie.
	4. 3 Pentru neplata, la termen, a redevenței se datorează majorări de întârziere în cuantumul legal stabilit pentru creanțele fiscale. Neplata, în termen de două trimestre consecutive, poate duce la rezilierea de plin drept a contractului de concesiune și pierderea garanției de bună plată. 
	4.4. Concesionarul are obligația ca, în termen de 90 de zile de la data semnării contractului de concesiune, să depună cu titlu de garanție o sumă fixă reprezentând 50% din valoarea redevenței pentru primul an contractual.
	4.5. Din această sumă sunt reținute, dacă este cazul, majorările și alte sume datorate concedentului de către concesionar în baza contractului de concesiune.
	
	V. DREPTURILE ȘI OBLIGAȚIILE PĂRȚILOR
	
         5.1.Drepturile părților:
5.1.1 Drepturile Concedentului:
a) Să verifice periodic modul în care Concesionarul respectă clauzele contractuale și destinația terenului;
b) Să modifice unilateral clauze ale contractului din motive excepționale legate de interesul național sau local, cu o justă și prealabilă despăgubire a Concesionarului, dacă este cazul.
       5.1.2.Drepturile Concesionarului:
a) Să exploateze în mod direct și pe riscul său terenul care face obiectul concesiunii, potrivit destinației stabilite;
b) Concesionarul are dreptul de a folosi și de a culege fructele bunurilor care fac obiectul concesiunii, potrivit naturii bunului și obiectivelor stabilite de părți prin contractul de concesiune.
	5.2 Obligațiile părților:
5.2.1. Obligațiile Concedentului:
a) Să predea terenul liber de orice sarcini și litigii, pe bază de proces-verbal;
b) Să nu îl tulbure pe Concesionar în exercițiul drepturilor rezultate din prezentul contract;
c) Concedentul este obligat să notifice concesionarului apariția oricăror împrejurări de natură să aducă atingere drepturilor concesionarului.
        5.2.2. Obligațiile Concesionarului:
1. să preia terenul concesionat în baza unui proces verbal de predare-primire încheiat cu concedentul, în termen de 5 de zile lucrătoare de la data semnării contractului de concesiune, în caz contrar urmând a pierde dreptul de concesiune și suma achitată cu titlu de garanție;
1. să realizeze lucrările  pe baza proiectului aprobat, a avizelor legale  şi a Autorizației de construire emisă în conformitate cu prevederile legale în vigoare;
1. să realizeze obiectivul de investiții în scopul căruia s-a realizat concesionarea terenului, potrivit termenelor şi condițiilor prevăzute în contractul de concesiune şi în acord cu prevederile legale specifice bunului concesionat;
1. concesionarul nu poate subconcesiona bunul în tot sau în parte, unei terțe părți,  imobilul ce face obiectul acestui contract;
1. de asemenea se interzice închirierea, în tot sau în parte, a imobilului concesionat și constituirea de garanții reale asupra bunului ce face obiectul concesiunii;
1. are întreaga responsabilitate în ceea ce privește respectarea legislației în vigoare cu privire la  P.S.I., protecția mediului şi persoanelor angajate în realizarea investiției, organizările de șantier etc;
1. Să suporte în întregime costurile de întreținere, igienizare și curățare a terenului (inclusiv evacuarea materialelor rezultate din construcție, depozitate pe amplasament);
1. să folosească terenul numai pentru destinația aprobată;
1. să obțină avizele de racordare la utilități;
1. să exploateze în regim de continuitate şi permanență terenul concesionat;
1. să plătească redevența pe toată durata concesiunii în cuantumurile şi la termenele stabilite prin prezentul contract;
1. să plătească pe toată durata concesionării impozitele şi taxele datorate bugetului local (art. 463 alin. (2) din Legea nr. 227/2015 privind Codul Fiscal cu modificările si completările ulterioare), precum şi celelalte utilități consumate;
1. să notifice concedentului, de îndată ce sesizează existența sau posibilitatea existenței unei cauze de natură să conducă la imposibilitatea realizării activității, în vederea luării măsurilor ce se impun pentru asigurarea continuității activității;
1.  concesionarul se obligă să asigure angajaților săi condiții bune de desfășurare a activității, cu respectarea legislației în vigoare; 
1. în termen de 30 de zile de la semnarea contractului de concesiune, concesionarul are obligația de a declara terenul la Direcția de Impozite și Taxe Locale Satu Mare;
1. concesionarul se obligă să pună la dispoziția organelor de control ale concedentului, toate evidențele şi informațiile solicitate, legate de obiectul concesiunii, cu respectarea reglementărilor privind activitățile bancare.	
1. la încetarea contractului de concesiune prin ajungere la termen concesionarul este obligat să restituie concedentului bunurile de retur în mod gratuit şi libere de orice sarcini;
1. în condițiile încetării contractului de concesiune din alte cauze decât prin ajungere la termen, forța majoră sau cazul fortuit, concesionarul este obligat să asigure continuitatea exploatării bunului proprietate publică, în condițiile stipulate în contract, până la preluarea acestuia de către concedent.

	VI. REGIMUL BUNURILOR
	6.1. La încetarea contractului prin ajungere la termen, terenul împreună cu toate investițiile realizate pe acesta  (bunuri de retur) trec de plin drept, gratuit și libere de orice sarcini în proprietatea Concedentului.
· bunuri de retur: - terenul concesionat precum și investiția realizată de către concesionar pe acesta;
· bunuri proprii: - nu sunt prevăzute.




	VII. ÎNCETAREA CONTRACTULUI	
	7.1. Prezentul contract își încetează efectele în următoarele cazuri:
a) la expirarea duratei stabilite în contract, dacă părțile nu convin în scris la prelungirea acesteia în condițiile legii.
b) în cazul în care interesul național sau local o impune, prin denunțarea unilaterală de către concedent, cu plata unei despăgubiri juste şi prealabile în sarcina concedentului.
c) în cazul nerespectării obligațiilor contractuale de către concesionar, prin reziliere, cu plata unei despăgubiri în sarcina concesionarului .
d) în cazul imposibilității obiective a concesionarului de a exploata investiția, prin renunțare, fără plata unei despăgubiri. Concesionarul va trebui să-l notifice pe concedent în termen de maxim 180 zile de imposibilitatea exploatării.
e) alte situații expres prevăzute de lege

	VIII. LITIGII
	8.1. Orice neînțelegere rezultată din interpretarea sau executarea prezentului contract se va soluționa pe cale amiabilă. În caz contrar, litigiile vor fi deduse spre soluționare instanțelor de contencios administrativ competente.
Încheiat astăzi, ...................., în 2 (două) exemplare originale, câte unul pentru fiecare parte.
	Subsemnatele părți declarăm că înainte de semnarea actului, am citit personal și am înțeles cuprinsul acestuia constatând că el corespunde voinței și condițiilor stabilite de noi de comun acord, drept pentru care semnăm mai jos, fiind de acord cu prelucrarea datelor cu caracter personal conform Legii nr. 677/2001.


CONCEDENT, 							CONCESIONAR,
(Semnătură și Ștampilă) 						(Semnătură și Ștampilă)


	
	
                                                     Șef serviciu
                                                    Faur Mihaela

